CELEX: 32022R0684
Language: mt
Date: 2022-04-28 00:00:00
Title: Regolament ta’ Implimentazzjoni tal-Kummissjoni (UE) 2022/684 tat-28 ta’ April 2022 li jemenda r-Regolament ta’ Implimentazzjoni tal-Kummissjoni (UE) 2017/2470 fir-rigward tal-kundizzjonijiet tal-użu tal-ikel ġdid galatto-oligosakkarid (Test b’rilevanza għaż-ŻEE)

29.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 126/10
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/684
         tat-28 ta’ April 2022
         li jemenda r-Regolament ta’ Implimentazzjoni tal-Kummissjoni (UE) 2017/2470 fir-rigward tal-kundizzjonijiet tal-użu tal-ikel ġdid galatto-oligosakkarid
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li huwa biss l-ikel ġdid awtorizzat u inkluż fil-lista tal-Unjoni li jista’ jitqiegħed fis-suq fl-Unjoni.
                  
               
                     (2)
                  
                  
                     Skont l-Artikolu 8 tar-Regolament (UE) 2015/2283, ir-Regolament ta’ Implimentazzjoni tal-Kummissjoni (UE) 2017/2470 (2) stabbilixxa lista tal-Unjoni ta’ ikel ġdid.
                  
               
                     (3)
                  
                  
                     Il-lista tal-Unjoni stabbilita fl-Anness tar-Regolament ta’ Implimentazzjoni (UE) 2017/2470 tinkludi l-galatto-oligosakkarid bħala ikel ġdid awtorizzat.
                  
               
                     (4)
                  
                  
                     Skont l-Artikolu 5 tar-Regolament (KE) Nru 258/97 tal-Parlament Ewropew u tal-Kunsill (3), il-galatto-oligosakkarid ġie awtorizzat biex jitqiegħed fis-suq bħala ikel ġdid għall-użu f’diversi ikel, inkluż il-formula tat-trabi u l-formula tal-prosegwiment kif definiti fir-Regolament (UE) Nru 609/2013 tal-Parlament Ewropew u tal-Kunsill (4).
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2021/900 (5) awtorizza bidla fil-kundizzjonijiet tal-użu tal-ikel ġdid galatto-oligosakkarid. B’mod partikolari, il-livell tal-użu tal-ikel ġdid galatto-oligosakkarid fis-supplimenti tal-ikel kif definit fid-Direttiva 2002/46/KE tal-Parlament Ewropew u tal-Kunsill (6) żdied minn 0,333 kg galatto-oligosakkarid/kg ta’ suppliment tal-ikel (33,3 %) għal 0,450 kg galatto-oligosakkarid/kg ta’ suppliment tal-ikel (45,0 %) għall-popolazzjoni ġenerali, esklużi t-trabi u t-tfal żgħar.
                  
               
                     (6)
                  
                  
                     Fid-19 ta’ Novembru 2019, il-kumpanija Dairy Crest Ltd li tinnegozja bħala Saputo Dairy UK (“l-applikant”) ressqet applikazzjoni lill-Kummissjoni skont l-Artikolu 10(1) tar-Regolament (UE) 2015/2283 għal emenda tal-kundizzjonijiet tal-użu tal-ikel ġdid galatto-oligosakkarid. L-applikant talab li jiġi estiż l-użu tal-galatto-oligosakkarid għall-ħelu tal-ħalib, għall-ġobon u għall-ġobon ipproċessat, għall-butir u għall-ispreads maħsuba għall-popolazzjoni ġenerali.
                  
               
                     (7)
                  
                  
                     F’konformità mal-Artikolu 10(3) tar-Regolament (UE) 2015/2283, fil-21 ta’ Diċembru 2020 il-Kummissjoni kkonsultat lill-Awtorità Ewropea dwar is-Sigurtà fl-Ikel (“l-Awtorità”), u talbitha tagħti opinjoni xjentifika billi twettaq valutazzjoni tal-estensjoni proposta tal-użu tal-ikel ġdid galatto-oligosakkarid.
                  
               
                     (8)
                  
                  
                     Fl-14 ta’ Settembru 2021, l-Awtorità adottat l-opinjoni xjentifika tagħha “Safety of the extension of use of galacto-oligosaccharides as a Novel food pursuant to Regulation (UE) 2015/2283” (7) f’konformità mal-Artikolu 11 tar-Regolament (UE) 2015/2283.
                  
               
                     (9)
                  
                  
                     Fl-opinjoni xjentifika tagħha, l-Awtorità kkonkludiet li l-ikel ġdid li huwa magħmul minn ≥ 57 % ta’ materja niexfa ta’ galatto-oligosakkarid, ta’ lattożju u ta’ sakkaridi relatati, huwa sikur skont l-estensjoni proposta tal-użu fil-ħelu tal-ħalib, fil-ġobon u fil-ġobon ipproċessat, fil-butir u fl-ispreads, u għalhekk jixraq li jiġu emendati l-kundizzjonijiet tal-użu tal-galatto-oligosakkarid.
                  
               
                     (10)
                  
                  
                     L-informazzjoni pprovduta fl-applikazzjoni u fl-opinjoni tal-Awtorità jagħtu biżżejjed raġunijiet biex jiġi stabbilit li l-bidliet proposti fil-kundizzjonijiet tal-użu tal-ikel ġdid huma konformi mal-Artikolu 9 u l-Artikolu 12(1) tar-Regolament (UE) 2015/2283 u jenħtieġ li jiġu approvati.
                  
               
                     (11)
                  
                  
                     Għalhekk, jenħtieġ li l-Anness tar-Regolament ta’ Implimentazzjoni (UE) 2017/2470 jiġi emendat skont dan.
                  
               
                     (12)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ April 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid, ĠU L 351, 30.12.2017, p. 72).
         
            (3)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (4)  Ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (ĠU L 181, 29.6.2013, p. 35).
         
            (5)  Ir-Regolament ta’ Implimentazzjoni tal-Kummissjoni (UE) 2021/900 tat-3 ta’ Ġunju 2021 li jawtorizza bidla fil-kundizzjonijiet tal-użu tal-ikel ġdid “galatto-oligosakkarid” skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) 2017/2470 (ĠU L 197, 4.6.2021, p. 71).
         
            (6)  Id-Direttiva 2002/46/KE tal-Parlament Ewropew u tal-Kunsill tal-10 ta’ Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
         
            (7)  EFSA Journal 2021;19(10):6844.
      
      
         
            ANNESS
            
                         
                     
                     
                        Fit-Tabella 1 (Ikel ġdid awtorizzat) tal-Anness tar-Regolament ta’ Implimentazzjoni (UE) 2017/2470, l-entrata għal “galatto-oligosakkarid” hija sostitwita b’dan li ġej:
                        
                           
                                       “Ikel ġdid awtorizzat
                                    
                                    
                                       Kundizzjonijiet li fihom jista’ jintuża l-ikel ġdid
                                    
                                    
                                       Rekwiżiti tat-tikkettar speċifiċi oħrajn
                                    
                                    
                                       Rekwiżiti oħra
                                    
                                    
                                       Protezzjoni tad-data
                                       
                                    
                                 
                                       Galatto-oligosakkarid
                                    
                                    
                                       
                                          Kategorija tal-ikel speċifikat
                                       
                                    
                                    
                                       
                                          Livelli massimi (espressi bħala proporzjon f’kull kilogramma ta’ galatto-oligosakkarid/kg tal-prodott tal-ikel finali)
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Supplimenti tal-ikel kif definiti fid-Direttiva 2002/46/KE
                                    
                                    
                                       0,333 
                                    
                                 
                                       Supplimenti tal-ikel kif definiti fid-Direttiva 2002/46/KE, minbarra t-trabi u t-tfal żgħar
                                    
                                    
                                       0,450  (li jikkorrispondi għal 5,4  g galatto-oligosakkarid/porzjon; massimu ta’ 3 porzjonijiet/kuljum sa massimu ta’ 16,2  g/kuljum)
                                    
                                 
                                       Ħalib
                                    
                                    
                                       0,020 
                                    
                                 
                                       Xarbiet magħmulin mill-ħalib
                                    
                                    
                                       0,030 
                                    
                                 
                                       Sostitut ta’ ikla għall-kontroll tal-piż (fl-għamla ta’ xarbiet)
                                    
                                    
                                       0,020 
                                    
                                 
                                       Xarbiet analogi għal dawk magħmulin mill-ħalib
                                    
                                    
                                       0,020 
                                    
                                 
                                       Jogurt
                                    
                                    
                                       0,033 
                                    
                                 
                                       Deżerti magħmulin mill-ħalib
                                    
                                    
                                       0,043 
                                    
                                 
                                       Deżerti magħmulin mill-ħalib iffriżati
                                    
                                    
                                       0,043 
                                    
                                 
                                       Xarbiet magħmulin mill-frott u xarbiet li jagħtu l-enerġija
                                    
                                    
                                       0,021 
                                    
                                 
                                       Xarbiet li jissostitwixxu l-ikel għat-trabi
                                    
                                    
                                       0,012 
                                    
                                 
                                       Meraq għat-trabi
                                    
                                    
                                       0,025 
                                    
                                 
                                       Xarbiet tal-jogurt għat-trabi
                                    
                                    
                                       0,024 
                                    
                                 
                                       Deżerti għat-trabi
                                    
                                    
                                       0,027 
                                    
                                 
                                       Snacks għat-trabi
                                    
                                    
                                       0,143 
                                    
                                 
                                       Ċereali għat-trabi
                                    
                                    
                                       0,027 
                                    
                                 
                                       Xarbiet maħsubin biex jagħmlu tajjeb għall-użu ta’ sforz muskolari qawwi magħmulin b’mod speċjali għall-isportivi
                                    
                                    
                                       0,013 
                                    
                                 
                                       Meraq
                                    
                                    
                                       0,021 
                                    
                                 
                                       Mili tat-torti tal-frott
                                    
                                    
                                       0,059 
                                    
                                 
                                       Preparazzjonijiet tal-frott
                                    
                                    
                                       0,125 
                                    
                                 
                                       Bars
                                    
                                    
                                       0,125 
                                    
                                 
                                       Ċereali
                                    
                                    
                                       0,125 
                                    
                                 
                                       Formula tat-trabi u formula tal-prosegwiment kif definit fir-Regolament (UE) Nru 609/2013
                                    
                                    
                                       0,008 
                                    
                                 
                                       Ħelu tal-ħalib
                                    
                                    
                                       0,05 
                                    
                                 
                                       Ġobon u ġobon ipproċessat
                                    
                                    
                                       0,1 
                                    
                                 
                                       Butir u xaħmijiet li jistgħu jiddelku
                                    
                                    
                                       0,1 ”